Iacobus Schuyler
Iacobus (Anglice James) Marcus Schuyler (Sicagi, 9 Novembris 1923; Manhatae, 12 Aprilis 1991) fuit poeta Americanus qui Praemium Pulitzeranum Poesis The Morning of the Poem (1980) collectionis poematum causa accepit et persona magni momenti in Schola Novi Eboraci fuit. Saepe cum Ioanne Ashbery, Francisco O'Hara, Kennetho Koch, Barbara Guest, aliisque poetis Scholae Novi Eboraci consociatur. Novi Eboraci in urbe una cum Ashbery et O'Hara habitabat. In Italia fuit secretarius typographicus W. H. Auden.